Dansað í kringum þvælufræði

Parísarsamkomulagið, samkomulag um loftslagsmál, sem komist var að í París á síðasta ári, og hefur verið undirritað fyrir hönd íslensku þjóðarinnar er sennilega eitthvað argasta bull sem heimurinn hefur séð til þessa og er þó af nógu að taka.

Markmiðið er að takmarka notkun jarðeldneytis með ærnum tilkostnaði og þar með valda minnkun aðallega á útblástri koltvísýrings út í andrúmsloftið. Með Þessu á að stuðla að því að hnattræn hlýnun verði innan við 2 gráður á Celcius og helst ekki nema 1.5 gráður. Ef þetta væri ekki svona grátlegt væri þetta sprenghlægilegt

Meðan heimurinn stendur frammi fyrir stórkostlegum vanda vegna ógnunar frá hinum íslamska heimi og jafnframt vegna ofurfjölgunar fólks í löndum Afríku sem er ófært um að framfleyta sér er verið að eyða orku og fjármunum í sjálfhverft bull vísindasamfélgsins sem keppist við að soga til sín fjármuni til að fóðra áframhaldandi hræðsluáróður sem stendur vægast sagt á þunnum ís. Og auðvitað fá þeir stuðning vinstra liðsins sem aldrei bregst dómgreindarleysið. Vesturlönd standa frammi fyrir hættu sem gæti eytt einhverri bestu menningu sem mannkyn hefur nokkru sinni búið við en í stað þess að bregðast við þeirri hættu af fullu afli er kröftunum varið í hreinræktaða þvælu.

Margir alvöru umhverfisvísindamenn hafa reynt að fá athygli á afar sannfærandi athugasemdir þeirra um þennan málflutning en fjölmiðlasamfélagið og háskólasamfélagið heldur áfram að dansa í kringum heimsendaspámennina. Meðal þeirra er dr Patrick Moore umhverfisfræðingur og einn af stofnendum Greenpeace, sem hafnar algjörlega fullyrðingum um hnattræna hlýnun og telur jafnvel að það gæti hjálpað lífi á jörðinni að auka á magn CO2, sem er grundvöllur alls lífs á jörðinni og er orðið í hættulega litlu magni!!!

Þeir sem voga sér að andmæla loftlagsmálapostulunum fá það óþvegið og eru kallaðir öllum þeim ónöfnum sem fyrirfinnast í málinu. En þegar slík nöfn ðhafa verið kölluð í síbylju fer merking þeirra að vera til marks um hið gagnstæðu hjá þeim sem þora að fara gegn fjöldanum.

Sjá málflutnings dr Moore.

https://www.youtube.com/watch?v=5Smhn1gL6Xg

.

Fyrri ummæli:
Já, það er nóg af tilfynningaklámi í umferð í dag. Góður pistill, takk.

Ég held að náttúran sjá við þessu á sinn hátt, þó það sé mjög erfitt að fara gegn sjónarmiðum hóps vísindamanna.

Maður hefur lært það að við hærra hitastig t.d. í gufuböðum og á sumru þá gufar hraðar upp vatn og vökvi það hafur maður upplifað við þurkun heys og alveg ótúlegt hvað það getur gerst hratt, þannig að maður mundi ætla að það ætti þá sama við um úthöfin og úrkoma yrði tíðri og meiri.

Það mundi þá valda því að gróðurfar mundi aukast vegna aukinna votviðris oh hlýinda. Allavega er meiri kartöfluvöxtur hjá mér í sumar en í fyrra.

Við aukinn vöxt verður aukinn tillífun það er að plöntur taka upp meira coldíoxið co2 og eftir því sem mér skilst er sundum bætt aukaskammti í gróðurhúsarækt af co2. Plöntur mundu því því skila meir af súrefni o2 sem mundi gagnast spendýrum og brunahreyflinum.

Maður grunar að einhverjir séu að spá í losunarkvóta til að geta selt og braskað og meira segja er þetta til umræðu í skógrækt.

Svona lærði ég þessa formúlu og henni hefur ekki verið breytt svo ég viti. Hugsanlega virkar þetta hlægilega hjá mér, en ég verð þá bara að sitja uppi með það.

Ég man eftir því að einhverju sinni varð mikill fosfor magn í norskum firði svo vísindamenn töldu verða til vandræða. Þá komu einhver tegund af þörungum sem átu fosforinn og eyddi honum og vandamálið var fyrir bí. Svona er náttúran klók.

Mér er voða til efs að maðurinn fái eitthvað ráðið við þessi lögmál með einhverjum prósentum, en maður ætti ef til vill ekki alhæfa.

Það liggur svo sem fyrir að jöklar hopa, það er staðreynd.

||

Vel sett upp hjá Patrick Moore en ég held að flestir vitið þetta orðin en problemin þetta e orðin peningafrekur iðnaður og vont að breyta stefnunni hjá Stjórnvöldum.

Ég er viss um að Trump snýr þessu við og örugglega Putin. Sarcosky ef hann kemst áfram ætlar að dissa þetta svo kannski er von. Það er rétt hjá honum að þessi fyrirtæki í Norður Ameríku dag ganga vil frá landinu og reynsla mín vinnandi við olíu iðnaðinn í Alaska þá ræktuðu þeir allt upp sem var ræktað upp af Jarðýtum og meiri skógur en var áður.

||

Valdimar, Þú segir að "Parísarsamkomulagið, [...] er sennilega eitthvað argasta bull sem heimurinn hefur séð til þessa og er þó af nógu að taka." Því spyr ég, byggir þú þetta á eigin rannsóknum, ef ekki, á hverju byggir þú þessa niðurstöðu?

||

Ég held einmitt að við myndum syrgja það mjög á íslandi ef að hitastig hækkaði um 2°. Ef sjávarstaðan hækkaði um 1 meter mun minnst 10% af mannkyninu missa heimili sín og við getum reiknað með að hluti af því fólki leiti til Íslands (ekki að það sé endilega slæmt), þúsundir myndu deyja í hitabylgjum (bara í Evrópu) og þurrkar og vatnsskortur yrðu að gríðarmiklu vandamáli bæði hvað varðar drykkjarvatn og einnig landbúnað í heiminum.

Hér er tæplega þriggja mínútu myndband sem tekur þetta saman. Horfðu bara framhjá ástæðunni ef þú trúir ekki á hana, það eru afleiðingarnar sem eru alvarlegri en þær koma gróflega fram þarna.

https://www.youtube.com/watch?v=9GjrS8QbHmY

Ummæli:
Hvergi örlar á ummælum um það óhjákvæmilega viðfangsefni að bregðast við því að núverandi orkulindir gangi til þurrðar á þessari öld. Látið er eins og að jarðefnaeldsneyti gefi af sér sjálfbæra og endurnýjanlega orku.

Verkefni: Tilfinning
Merking: Hneykslun